**A MUNKAJOG VIZSGA RENDSZERE**

**Munkajog 1.**

**2025/2026. I. félév**

**A vizsgára bocsátás feltétele**

**Nappali tagozatosok** számára a vizsgára bocsátás feltétele *a szemináriumon való részvétel*. A szeminárium teljesítéséhez legfeljebb 3 hiányzás fogadható el.

*Nem csak a fizikai jelenlét elvárás, hanem a készülés, aktív órai munka is. Az oktató a hallgató fizikai jelenléte ellenére is igazolatlan órát írhat be passzív órai részvétel, felkészületlenség, a kiadott feladatok nem teljesítése miatt!*

Amennyiben a hallgató háromnál több órán **nem tud megjelenni** (pl. külföldi tanulmányút, Erasmus miatt), a szeminárium teljesítésének feltétele legalább három jogeset írásos kidolgozása a jogesetgyűjteményből a félév témájából, amit a szorgalmi időszak végéig kell elkészíteni.

A kötelező szemináriumok egyéb követelményeit a tárgyjegyző oktató határozza meg.

Az órai munkához szükséges a *Munkajogi feladatok és jogesetek* (Eötvös Kiadó, Budapest, 3. kiadás, 2024) című feladatgyűjtemény.

**Levelező tagozatosok** számára a Munkajog gyakorlaton való részvétel nem kötelező.

**A VIZSGA ANYAGA**

1. Az előadásokon elhangzottak.
2. A munka törvénykönyvéről szóló 2012. évi I. törvénynek az aktuális féléves tételsorhoz kapcsolódó fejezetei.
3. A tankönyv aktuális félévhez kapcsolódó fejezetei.

Gyulavári Tamás (szerk.): *Munkajog*. Eötvös Kiadó, Budapest, 2023, VI. kiadás

A tankönyv korábbi kiadásai is használhatóak a felkészüléshez, az időközben bekövetkezett jogszabályváltozásokra azonban figyelemmel kell lenni.

1. *Munkajogi feladatok és jogesetek.* Eötvös Kiadó, Budapest, 2024, 3. kiadás

**A SZÁMONKÉRÉS MÓDJA**

A nappali és a levelező tagozaton a vizsga egyaránt ötfokozatú jeggyel értékelt **írásbeli.**

Az írásbeli **dolgozat összetétele**:

* 5 **fogalom-meghatározás** (10 pont),
* 3 **rövid** **kérdés** (6 pont),
* 1 **kifejtő kérdés** (4 pont),
* 2 **jogeset** (10 pont).

**Mintafeladatokat** lásd alább.

Az írásbeli dolgozaton **30 pont szerezhető**. **Ponthatárok:**

* 18 ponttól elégséges,
* 20 ponttól közepes,
* 22 ponttól jó,
* 24 ponttól jeles.

**MINTAFELADATOK**

**Fogalom-meghatározás:**

Határozza meg röviden az alábbi fogalmakat! A javító csak az egész mondatként megfogalmazott választ veszi figyelembe!

Példák:

* Semmisség
* Munkaszerződés kötelező tartalma

**Rövid kérdés:**

Válaszoljon tömören az alábbi kérdésekre! A javító csak az egész mondatként megfogalmazott választ veszi figyelembe!

Példák:

Mi a jogkövetkezménye annak, ha a felek a munkaszerződésben a minimálbér alatti alapbért kötnek ki?

Mi a jogkövetkezménye, ha a munkáltató a felmondásában tévesen kevesebb felmondási időt határozott meg a munkavállalónak, mint ami a törvény szerint járna?

**Kifejtő kérdés:**

A javító csak az egész mondatként megfogalmazott választ veszi figyelembe!

Példák:

* Foglalja össze, a munkaszerződés milyen feltételekkel térhet el a Munka Törvénykönyvétől!
* Melyek a megtámadhatóság esetei? Mi a megtámadás jogkövetkezménye?

**A jogesetek kizárólag a Munkajogi feladatok és jogesetek** **(Eötvös Kiadó, Budapest, 2024) című feladatgyűjteménybőlkerülnek kiválasztásra.** A jogesetek megoldásához, kérjük, feltétlenül tanulmányozzák a feladatgyűjtemény elején található *„Hogyan oldjunk meg jogeseteket?”* című leírást. A pontozásnál azt vesszük figyelembe, hogy a hallgató ismeri-e az eset megoldásához szükséges jogintézményeket, és képes-e azokat az eset tényállására alkalmazni. Szempont a jogi érvelés minősége is.

Példa a pontozásra:

Egy munkavállaló 5 évig állt munkáltatója alkalmazásában, és ez idő alatt 19 alkalommal hosszabbították meg határozott időre szóló munkaszerződését. A munkáltató arra hivatkozott, hogy a sokszori meghosszabbításra a célszerű létszámgazdálkodás érdekében volt szüksége. A munkavállaló munkakörében foglalkoztatottak lényegében mindvégig változatlan létszámban dolgoztak a munkáltatónál. A munkáltató szerint viszont a legkisebb költséggel való gazdálkodás követelménye szükségessé tette a határozott idejű szerződéseket.

**Kérdés:***Szabályos volt-e a munkáltató eljárása a határozott idejű foglalkoztatás kapcsán?*

*A felek tiszteletben tartották, hogy a határozott idejű munkaviszony az 5 évet nem haladhatja meg (a meghosszabbított szerződéseket is figyelembe véve). (1 pont)*

*A határozott idejű munkaviszony meghosszabbítása ismételt létesítése csak munkáltatói jogos érdek fennállása esetén lehetséges. A megállapodás nem irányulhat a munkavállaló jogos érdekének csorbítására. (2 pont)*

*Ezek a feltételek itt nem állnak fenn, hiszen a munkáltató közhelyszerű indokolása ehhez kevés. Nyilvánvalóan sérti a munkavállaló jogos érdekét, ha 5 évig átlagosan 3 hónapos szerződésekkel alkalmazzák (pl. a végkielégítés vagy a felmondási idő kapcsán). (2 pont)*

Az **utóvizsga, EV, CV és KV vizsga** a fentiek szerint történik.

**BETEKINTÉS A VIZSGÁBA**

A kijavított írásbeli vizsgadolgozatát a hallgató a vizsga után a Munkajogi Tanszéken, ügyfélfogadási időben megtekintheti.

Amennyiben a javítással kapcsolatban észrevétele van, azt kizárólag a munkajogvizsga@gmail.com címen fogadjuk, részletes indokolással, a vizsga napja és a Neptun kód feltüntetésével.

Az értékelés ellen csak abban az esetben terjeszthető elő észrevétel, ha az értékelés nem az előírt tananyag szerinti követelményekre épült, illetve az értékelés ellentétes a felsőoktatási intézmény szervezeti és működési szabályzatában foglaltakkal, vagy megszegték a vizsga megszervezésére vonatkozó rendelkezéseket [TVSZ 5. § (2) bek., Nftv. 57. § (3) bek.].

***Budapest, 2025. szeptember 04.***

***Munkajogi Tanszék***